Publication: Magyar Közlöny
Issue: MK-2000-87 (Year: 2000, Number: 87)
Era: 1990-2004
Section: 
Paragraph Index: 9

1. A Felek együttműködnek a világűr meghódításának, valamint az űrtechnika és űrtechnológia gyakorlati alkalmazásának olyan területein, mint — a Föld környezeti állapotának távszondázásához és monitoringjához, a globális változásoknak az űrből történő megfigyeléséhez használt földi infrastruktúra és kozmikus rendszerek, valamint meteorológia, geodézia és térképészet; — technológiai fejlesztés, valamint tudományos rendeltetésű és alkalmazott jellegű kutatások a kozmikus anyagismeret, az űrmedicina és a biotechnológia területén; — hírközlési és távközlési (telekommunikációs) rendszerek; — közlekedési eszközök navigációs kiszolgálása; — alap- és alkalmazott űrkutatás, többek között a Naprendszer, a bolygók és a Nap—Föld kapcsolatok fizikájának tanulmányozása; — vezetett repülések; — új ipari termék- és szolgáltatásfajták létrehozása.

Source: https://magyarkozlony.hu/hivatalos-lapok/b437ec04623193339d23d05d460b0c79e61b6a99/dokumentumok/789fbfc710597175e6f1aa4c3994b7f65d31624e/letoltes